Vat Jou Goed En Bou! - Joy! Digital
Vat Jou Goed En Bou!
-deur Karin Heydenrych | Solidariteit
Flip Buys en Dirk Hermann, onderskeidelik die voorsitter en bestuurshoof van Solidariteit, is albei reeds twee dekades lank verbonde aan die Solidariteit Beweging. Hierdie besondere mylpaal word gevier met ’n bundel, Vat jou goed en bou! Twintig jaar van Solidariteit, wat vroeg in November bekend gestel word. Die boek bevat ’n keur van hul artikels en bydraes wat in die afgelope paar jaar verskyn het.
Dit is reeds talle kere bewys dat die krag van die individu sterker as die mag van die staat is. Daarom doen hulle ’n beroep op almal om verby die doodloopstrate te kyk en saam te werk vir ’n beter toekoms waar ons vry, veilig en voorspoedig kan wees.
Vat jou goed en bou! is deur Kraal Uitgewers uitgegee en is beskikbaar by die uitgewer se boekwinkel en e-winkel (www.kraaluitgewers.co.za).